Clint Eastwood

Clinton «Clint» Eastwood jr. (født 31. mai 1930 i San Francisco i California) er en amerikansk skuespiller, regissør, produsent og politiker. Han har vunnet flere Oscar for blant annet beste regissør og beste film.

Liv og virke

Bakgrunn 
Clint Eastwood er sønn av bokholderen Clinton Eastwood sr. (1906–1970) og hans hustru Margaret Ruth Runner (1909–2006). Han har skotske, engelske, irske og nederlandske aner. Under depresjonen tok faren arbeid som bensinstasjonsassistent. Familien måtte flytte rundt om i landet for å finne varig arbeid. 

Eastwood bodde tidvis hos bestemoren, som hadde en kyllingfarm i San Francisco Bay Area. Til slutt slo familien seg til i Oakland. Eastwood, som var blyg og innadvendt, gikk på ti forskjellige skoler og avbrøt sitt college-studium i 1948. Han arbeidet blant annet som tømmerhugger, fyrbøter, bensinstasjonsassistent og lagerarbeider.

I 1951 ble han innkalt til hæren og stasjonert på Fort Ord, der han var svømmelærer i to år. I militæret ble han kjent med David Janssen, som senere spilte Richard Kimble i den meget populære fjernsynsserien Jaget. Det var Janssen som foreslo at Eastwood burde forsøke seg som skuespiller i Hollywood.

Tidlig karriere 
Eastwood debuterte som skuespiller i Tarantula (1955). I syv år var han en halvkjent TV-skuespiller, i rollen som Rowdy Yates i westernserien Rawhide. Før han fikk sitt store gjennombrudd som Mannen uten navn i Sergio Leones western-filmer i 1960-årene (Dollartrilogien), som For en neve dollar (1964), For en neve dollar mer (1965), og Den gode, den onde og den grusomme (1966).

1960- og 70-årene 
Etter Dollartrilogien reiste Eastwood tilbake i USA og nøyet seg ikke å spille i en film, men hele tre: Alistair MacLeans Ørneredet (1968), Hang'em High og Med alle midler. Han debuterte som regissør med filmen Misty - mørkets melodi (1971). Han ble superstjerne for rollen som den hardkokte betjenten Harry Callahan i Dirty Harry (1971) Filmen fikk fire oppfølgere: i 1973, 1976, 1983 og 1988).

Eastwoods læremester – Don Siegel 
Når Eastwood i 1960-årene reiste tilbake til USA etter spaghettiwesternfilmene ble han introdusert for Don Siegel. Siegel regissert Med alle midler (1968) som Eastwood spilte i. Dette skulle vise seg å bli et langt samarbeid mellom de to. Siegel ble Eastwoods læremester. Noe av det Siegel var mest kjent for var  å evnen å kunne skape veldig mye ut av forferdelig lite, og deres samarbeid førte til fire filmer: Two Mules for Sister Sara (1970), The Beguiled (1971), Dirty Harry (1971), Flukten fra Alcatraz (1979).

Mest populære filmer 
Blant andre filmer Eastwood huskes for er The Outlaw Josey Wales (1976), Pale Rider (1985), Nådeløse menn (1992), In the Line of fire (1993), Space Cowboys (2000) Mystic River (2003), Million Dollar Baby (2004) og Gran Torino (2008).

I 1990-årene vant Clint Eastwood Oscar for beste regi og beste film med Nådeløse menn (1992), der han selv spilte hovedrollen (filmen er en hyllest til Eastwoods læremestre Don Siegel og Sergio Leone). Filmen Mystic River (2003), med Sean Penn i hovedrollen, mottok også flere Oscar-priser. Eastwood fikk også Oscar i 2004 for beste film og beste regissør for filmen Million Dollar Baby, med Hilary Swank i hovedrollen.

Eldre alder 
Etter Million Dollar Baby tok Eastwood på seg oppgaven med å fortelle historien om slaget om Iwo Jima. Den første var Flags of Our Fathers, som fikk blandede kritikker i julen 2006. Filmen skildret slaget om Iwo Jima fra amerikansk side og ble nominert til to Oscar for beste lydklipp og beste lydmiks. Den andre filmen, Brev fra Iwo Jima, som skildret det samme slaget sett fra Japans side ble nominert til fire Oscar under den 79. Oscar-utdelingen for beste film, beste regi og beste originalmanus. Filmen ble tildelt Oscar for beste lydklipp.

I tillegg til filmkarrieren har Clint Eastwood utgitt musikk. Han komponerte filmmusikken til Mystic River, Million Dollar Baby, Flags of Our Fathers, Savnet av Grace (Grace Is Gone), Changeling, Hereafter og J. Edgar.

Politikk
I 1986 ble han valgt til borgermester i byen Carmel-by-the-Sea i California, som republikaner, et verv han hadde i to år. Han eier i dag et hotell i byen.

I 2020 brøt han med det republikanske partiet som han hadde støttet i flere tiår og gikk inn for Michael Bloomberg som president. Eastwood uttalte at han støttet noe av det Donald Trump gjorde som president, men at han mislikte Trumps atferd med tweets og uhøfligheter. I forbindelse med presidentvalget i 2012 støttet han Mitt Romney som republikanernes presidentkandidat.

Privatliv 
Eastwood har åtte barn med seks forskjellige kvinner. I 1996 giftet han seg med nyhetsankeret Dina Eastwood (Diana Ruiz) som han fikk ett barn sammen med før de ble skilt i 2014.

Referanser

Eksterne lenker 
 
 
 

 
Forretningsfolk fra USA
Borgermestere i California
Sangere fra USA
Filantroper fra USA
Produsenter som har vunnet Oscar for beste film
Personer fra Oakland
Personer fra San Francisco
Mottakere av Golden Boot Awards
Mottakere av Golden Boot Awards, Founder's Award